W Budyskej Michałskej cyrkwi je so wčera lětuši Serbski ewangelski cyrkwinski dźeń z wulkim hudźbnym podawkom zakónčił, kiž je mnohich zajimcow přiwabił.
Budyšin (CRM/SN). „Tele předstajenje oratorija je wjeršk dnja, měsaca a cyłeho lěta“. Tak dźakowaše so superintendent Jan Malink wšón rozbudźeny wčera popołdnju wšěm na předstajenju oratorija „Podlěćo“ wobdźělenym. Běchu to štyrjo solisća-spěwarjo, chór 1. serbskeje kulturneje brigady a orchester Serbskeho ludoweho ansambla, kotřiž su tak pod dirigatom cyrkwinskohudźbneho direktora Friedemanna Böhme w połnje wobsadźenej Budyskej Michałskej cyrkwi 73. cyrkwinski dźeń ewangelskich Serbow zakónčili.
szl_Latn szl_Latn